2. ลักษณะการประกอบธุรกิจ

2.1 ความเป็นมา

  บริษัท ปูนซีเมนต์นครหลวง จำกัด (มหาชน) ได้จดทะเบียนจัดตั้งเป็นนิติบุคคลประเภทบริษัทจำกัด
  เมื่อวันที่ 16 พฤษภาคม 2512 ด้วยทุนจดทะเบียนเริ่มแรก 100 ล้านบาท
  นำหุ้นเข้าซื้อขายในตลาดหลักทรัพย์แห่งประเทศไทยเมื่อวันที่ 15 เมษายน 2520
  และจดทะเบียนแปรสภาพเป็นบริษัทมหาชนจำกัดเมื่อวันที่ 5 พฤศจิกายน 2536 ในปี 2542
  มีการเพิ่มทุนจดทะเบียนเป็น 3,000 ล้านบาท เป็นหุ้นสามัญในมูลค่าหุ้นละ10 บาท
  เป็นทุนชำระแล้วจำนวน 2,500 ล้านบาท และด้วยโครงการซื้อหุ้นคืนจำนวน 2 ครั้งในปี 2546
  และ 2549 บริษัทฯได้ซื้อหุ้นคืนรวมจำนวน 20 ล้านหุ้น คิดเป็นร้อยละ 8
  ของหุ้นที่จำหน่ายได้แล้วทั้งหมด
  วัตถุประสงค์ของการซื้อหุ้นคืนก็คือเป็นการบริหารการเงินเนื่องจากบริษัทฯมีสภาพคล่องส่วนเกิน

  ในปี 2550 บริษัทฯได้จดทะเบียนลดทุนชำระแล้วจาก 2,500 ล้านบาท (250 ล้านหุ้น
  มูลค่าหุ้นละ 10 บาท) เพื่อให้เป็นไปตามข้อกำหนดในกฎกระทรวงเกี่ยวกับการซื้อหุ้นคืน
  ซึ่งบริษัทต้องจำหน่ายหุ้นที่ขอคืน ให้เสร็จสิ้นภายในเวลาไม่เกิน 3 ปี นับแต่การซื้อหุ้นคืนแล้วเสร็จ
  บริษัทจึงต้องลดทุนด้วยวิธีตัดหุ้นที่ซื้อคืนภายใต้โครงการซื้อหุ้นคืนครั้งที่ 1 จำนวน 12.5 ล้านหุ้น
  คิดเป็นเงิน 125 ล้านบาท

  ปัจจุบันบริษัทฯ มีโรงงาน 3 โรงในจังหวัดสระบุรี และมีกำลังการผลิตปูนเม็ด (clinker) รวม
  12.3 ล้านตันต่อปี

  สรุปพัฒนาการที่สำคัญในปี 2550

  ภายใต้สายงานของกรรมการผู้จัดการ

1.  มีการก่อสร้างฝายชะลอความชุมชื้นร่วมกับมูลนิธิชัยพัฒนาและกองกำลังผาเมืองกว่า 16,000
    หน่วยเพื่อเป็นการเทอดพระเกียรติพระบาทสมเด็จพระเจ้าอยู่หัวเนื่องในวโรกาศที่ทรงมีพระชนมายุครบ
    80 พรรษา

2.  ตกแต่งซุ้มเฉลิมพระเกียรติบริเวณถนนราชดำเนินเนื่องในวโรกาศที่พระบาทสมเด็จพระเจ้าอยู่หัวทรงมีพระชนมายุครบ
    80 พรรษา

3.  โครงการสร้าง ส้วมอนามัยสำหรับโรงเรียนในฝัน จำนวน 80
    แห่งร่วมกับกระทรวงศึกษาธิการ กระทรวงสาธารณสุข และสถาบันสิ่งแวดล้อมไทย

4.  ดำเนินการปลูกป่ารวม 475 ไร่ภายใต้โครงการ
    “อุทยานการศึกษาการฟื้นฟูระบบนิเวศและสิ่งแวดล้อมพุแค เฉลิมพระเกียรติ” จังหวัด สระบุรี

5.  การเปิดดำเนินการของเหมืองหิน ที่จังหวัดสุพรรณบุรี ขนาด1 ล้านตันต่อปี
    และบ่อทรายที่จังหวัดอยุธยา

6.  การเปิดตัวผลิตภัณฑ์นวัตกรรมใหม่ของทรายชนิดพิเศษ ที่มีคุณภาพสูง
    เหมาะสำหรับใช้ผสมคอนกรีต

7.  คอนวูดจัดส่งสินค้าเข้าสู่ตลาดเวียดนาม เป็นครั้งแรก

8.  EcoSiam ลงนามบันทึกความเข้าใจในการร่วมมือเป็นพันธมิตรกับบริษัท วงษ์พาณิชย์ จำกัด
    ผู้คัดแยกขยะเพื่อรีไซเคิลใหญ่ที่สุดในประเทศไทย
    ในการนำเสนอบริการจัดการวัสดุไม่ใช้แล้วแบบบูรณาการ

  ภายใต้สายงานการตลาดและการขาย

1.  เทคนิคการบริหารกลุ่มผลิตภัณฑ์ (Product Portfolio Management Technique)
    ได้ถูกจัดสร้างขึ้นเพื่อให้เกิดการพัฒนาทั้งในตัวผลิตภัณฑ์และบริการอย่างยั่งยืน

2.  การพัฒนาระบบข้อมูลลูกค้าในฐานข้อมูล (Web-based)

  ภายใต้สายงานการจัดส่งและส่งออก

1.  โครงการนำร่อง Order to Cash
    เป็นโครงการที่ปรับกระบวนการทำงานตั้งแต่การส่งสินค้าจนถึงการรับเงินของบริษัทในเครือโฮลซิม
    ในภูมิภาคเอเชียให้มีมาตรฐานเดียวกัน

2.  โครงการสนับสนุนจัดหลักสูตรมาตรฐานการบริการให้แก่ผู้ขนส่งอินทรี
    และพนักงานของสายงานการจัดส่งและการส่งออก
    ให้มีมาตรฐานการบริการที่ดีเพื่อสร้างความประทับใจให้เกิดขึ้นกับทั้งลูกค้าภายในและภายนอก

  ภายใต้สายงานการบริหารทรัพยากรบุคคล

1.  พนักงานร่วมสร้างฝายชะลอความชุ่มชื้น ตามโครงการ ๘๐ พรรษา ๘๘๐ ฝาย
    อินทรีสร้างถวายในหลวง

  ภายใต้สายงานการเงินและการควบคุม

1.  จัดทำโครงการบริหารประสิทธิภาพของคลังสินค้า
    เพื่อปรับปรุงประสิทธิภาพการดำเนินงานและการบริหารสินทรัพย์หมุนเวียนสุทธิ

2.  ขยายขอบเขตของการบริหารและบริการผู้รับเหมา
    เพื่อให้บรรลุความสำเร็จในการบริหารจัดการต้นทุน

3.  จัดทำระบบการควบคุมภายในสำหรับรายงานทางการเงิน
    เพื่อเพิ่มพูนประสิทธิภาพในกระบวนการบรรษัทภิบาลในระดับองค์กร
    และระดับกระบวนการปฏิบัติงาน รวมทั้งระบบการควบคุมโดยทั่วไปของระบบสารสนเทศ

  ภายใต้สายงานกิจการสระบุรี

1.  ดำเนินการวัดความเสี่ยง และปรับปรุงสภาพพื้นที่ (Geotechnical Risk Programme)
    เพื่อป้องกันอันตรายบริเวณพื้นที่ภูเขาเขตโรงงานและเขตประทานบัตรทั้งหมด

2.  ใช้โปรแกรม ProCem⁺ เพื่อฝึกฝนเพิ่มความชำนาญ
    ทดสอบและให้การรับรองความสามารถแก่พนักงานห้องควบคุม

3.  มาตรการจำกัดและควบคุมการปล่อย CO2 เพื่อรักษาสิ่งแวดล้อมอย่างยั่งยืน

4.  บริหารการใช้วัตถุดิบทั้งจากแหล่งภายในและภายนอก รวมไปถึงการเสาะหาแหล่งใหม่
    เพื่อส่งเสริมการประหยัดทรัพยากรธรรมชาติและต้นทุนการผลิต

5.  การติดตั้งและเริ่มปฏิบัติการระบบป้อนวัสดุไม่ใช้แล้วประเภทกึ่งแข็งกึ่งเหลวและประเภทของแข็งที่เตาเผาปูนเม็ดที่
    4 และเตาเผาปูนเม็ดที่ 3

6.  โครงการโรงเตรียมเชื้อเพลิงทดแทนได้รับบัตรส่งเสริมจากคณะกรรมการส่งเสริมการลงทุนแห่งประเทศไทย

7.  คอนวูดปรับปรุงกระบวนการผลิตเพื่อเพิ่มประสิทธิภาพถึงระดับ 90% OEE

  รางวัลในปี 2550

1.  ได้รับประกาศนียบัตรจากนายกรัฐมนตรีจากการให้การสนับสนุนการจัดสร้างฝายชะลอน้ำของกรมทรัพยากรน้ำ

2.  รางวัลสถานประกอบกิจการดีเด่นด้านแรงงานสัมพันธ์และสวัสดิการแรงงานจากกระทรวงแรงงาน

3.  รางวัล สถานประกอบการดีเด่นด้านความปลอดภัย อาชีวอนามัย
    และสภาพแวดล้อมในการทำงาน
    จากสมาคมส่งเสริมความปลอดภัยและอนามัยในการทำงาน(ประเทศไทย)

4.  ปูนอินทรีฟ้า (ปอร์ตแลนด์ชนิด5) ได้รับการรับรองมาตรฐานยุโรป "EN
    197-1"และมาตรฐานฝรั่งเศส "NF 002"

5.  คอนวูดได้รับประกาศนียบัตรรับรองระบบการจัดการด้านอาชีวอนามัยและความปลอดภัย
    ตามมาตรฐาน TIS/OHSAS 18001:1999 จากสถาบัน AJA

  2.2 การประกอบธุรกิจของบริษัทย่อยและบริษัทร่วม

  การลงทุนในบริษัทย่อยและบริษัทร่วมที่บริษัทถือหุ้นโดยตรงและโดยอ้อม ณ. วันที่ 31 ธันวาคม
  2550

[]

  2.3 โครงสร้างรายได้

[]